ជូន​ចំពោះ​ឪពុកម្តាយ​ ឬ​អាណាព្យាបាល​ជាទីគោរព៖

នាពេលថ្មីៗនេះ កូនរបស់លោកអ្នកបាន​ប៉ះពាល់នឹង**ជំងឺអុតស្វាយ** ជាជំងឺ​ដែលបង្កឡើងដោយមេរោគ varicella-zoster ។

# រោគសញ្ញា​

រោគសញ្ញារួមមាន កន្ទួល ក្តៅខ្លួន ឈឺក្បាល អស់កម្លាំង និងបាត់បង់ចំណង់អាហារ។ កន្ទួល​នេះ​មាន​ស្នាម​ក្រហម​តូចៗ​ដែល​ប្រែ​ទៅ​ជា​ពងបែក​ក្នុង​រយៈ​ពេល 3-4 ​ថ្ងៃ បន្ទាប់​មក​ឡើងក្រៀមក្រមរ។ អ្នកដែលឆ្លងជំងឺអាចនឹងមានស្នាមក្រហម ពងបែក និងក្រមរក្នុងពេលតែមួយ។ កន្ទួលអាចឃើញមានច្រើននៅលើដងខ្លួនជាងនៅលើដៃនិងជើង។ វាអាចលេចឡើងនៅខាងក្នុងមាត់និងត្រចៀក ឬនៅលើប្រដាប់បន្តពូជ និងស្បែកក្បាល។

# ការរាលដាល

ជំងឺអុតស្វាយរីករាលដាលនៅពេលដែលនរណាម្នាក់ប៉ះទឹក​រងៃ​ពីពងបែក ឬដកដង្ហើមស្រូបខ្យល់បន្ទាប់​ពី​អ្នក​ឆ្លង​ជំងឺក្អក ឬកណ្តាស់. អ្នកឆ្លងជំងឺគឺឆ្លង 1-2 ថ្ងៃមុនពេលកន្ទួលលេចឡើងរហូតដល់ពងបែកទាំងអស់របស់ពួកគេ​មានក្រមរ ហើយ​មិន​មាន​ពងបែកថ្មីកើតឡើងទេ។ កុមារដែលមានជំងឺអុតស្វាយ មិនគួរទៅសាលារៀន ឬមណ្ឌលថែទាំកុមារឡើយ រហូតទាល់តែពង​បែក​របស់ពួក​គេ​ឡើង​ក្រមរ និងមិនមានពងបែកថ្មីកើតឡើង។

# ការ​ធ្វើ​រោគវិនិច្ឆ័យ និង​ការ​ព្យាបាល​

អ្នកផ្តល់សេវាថែទាំសុខភាពអាចធ្វើរោគវិនិច្ឆ័យជំងឺអុតស្វាយដោយផ្អែកលើកន្ទួល និងថា​តើកូន​របស់លោក​អ្នក​នៅជុំវិ​ញ​អ្នកឆ្លងជំងឺដែរឬអត់។ កុមារភាគច្រើនដែលកើតជំងឺអុតស្វាយគ្រាន់តែ​ចាំបាច់​ត្រូវសម្រាក ផឹកទឹក និងទទួលការ​ព្យាបាលជំងឺ​គ្រុនក្តៅ និង​ភាព​មិន​ស្រួល​​ក្នុង​ខ្លួន​តែប៉ុណ្ណោះ។ កុំផ្ដល់ថ្នាំអាស្ពីរីនដល់កុមារឱ្យសោះ។

ជំងឺកម្រិតធ្ងន់ធ្ងរពីជំងឺអុតស្វាយគឺជារឿងទូទៅបំផុតចំពោះអ្នកដែលមិនមានភាពស៊ាំ ជាពិសេសទារក ក្មេងជំទង់ មនុស្ស​ពេញ​វ័យ និងអ្នកដែលមានផ្ទៃពោះ ឬមានប្រព័ន្ធភាពស៊ាំខ្សោយ។ វាអាចបណ្តាលឱ្យមានការឆ្លងមេរោគទៅខួរក្បាល រលាកសួត ឬពិការភាពពីកំណើត។ ប្រសិនបើអ្នកទាំងនេះប្រឈមនឹងជំងឺអុតស្វាយ សូមទូរសព្ទទៅអ្នកផ្តល់សេវាថែទាំសុខភាពភ្លាមៗ។ ការទទួលវ៉ាក់សាំង 3-5 ថ្ងៃបន្ទាប់ពីការប៉ះពាល់ អាចជួយការពារឬបន្ធូរបន្ថយជំងឺនេះបាន។

# ការ​បង្ការ

វ៉ាក់សាំង Varicella បង្ការជំងឺអុតស្វាយ។ កុមារគួរទទួលវ៉ាក់សាំង varicella ចំនួន 2 ដូសគឺ៖ ដូសទីមួយ​នៅអាយុ 12–15 ខែ​ ហើយដូសទីពីរនៅអាយុ 4–6 ឆ្នាំ។

កូនរបស់លោកអ្នកអាចទទួលវ៉ាក់សាំង Varicella នៅការិយាល័យរបស់អ្នកផ្តល់សេវាថែទាំសុខភាព ឬនៅឱសថស្ថាន។ ស្វែងរកទីតាំងទទួលវ៉ាក់សាំងដោយឥតគិតថ្លៃផ្សេងទៀតតាម (((locally relevant website))) ។

# ស្វែងយល់បន្ថែមទៀត

សម្រាប់ព័ត៌មានបន្ថែម សូមទាក់ទងអ្នកផ្តល់សេវាថែទាំសុខភាព។